Recela 43 : Yokkaichi (gweta)

Recela 43 : Yokkaichi ~ 四日市 (JA)

Recela 43 : Yokkaichi ( niponavon 四日市 ) tir balem-san-balemeafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e tazuk ) tir lumkirafa gu 37 × 25 cm- ( ton Oban breviz ). Tir balem-san-bareafa ke enk ise va greelt koe Yokkaichi kaatoer.

 Greelt ke Yokkaichi 
Recela ke Yokkaichi ( niponavon 四日市宿 ) koe re Yokkaichi widava ke Mie winka tigiyir.

Gweta ke Hiroshige va mutaf patectoy rotir bak muvugal nedir. Kelt tir omaf is tantazukon lukoptaf. Sukarapa mal bira va koyasik blaganyesipir ise jupar da edji ke tan dace malnir. Zalor va melanaf seg dem lava is weda remlanir. Antaf aal mucunaf koe bata anameda al lajupatrir. Morafa onasikafa widama kene biradom vamo edgardaxo biwe molavekawer. Va vamoeon abic norisk rowit.

Kelda moo teca nilafa erodiskafa is stirkotiskafa remlanida va kaiklanira va kuksa nover.

Bata seramansafa wira ke Hiroshige tir amidapafa gu telyona ke Ezaki is Marusei, i gu ar gwetasik nedis va litera loeke mempesa ke nivafa recela dem doltacka is luntafa yorida lize koyasik dugakiron zo nuvemuded.

 Dere rupec 

 Stragela 

|style="vertical-align: top;"|

|}

Recela 43 : Yokkaichi (gweta)
Recela 43 : Yokkaichi  gweta)
Recela 43 : Yokkaichi (gweta)